Yazdigard I
5 yuzyillikda ishlangan Yezdigardning kiyik o‘ldirayotgani tasvirlangan buyum. Yazdikard I, Yazdigird I yoki Yazdijurd I ( oʻrta forscha : 𐭩𐭦𐭣𐭪𐭥𐭲𐭩‎ <yzdkrt | > Yazdekert, "Xudo tomonidan yaratilgan", hozirgi fors tilida یزدگرد), Sosoniylar davlatininig 12-hukmdori bo‘lgan. Yezdigard III.Shopur (383-388)ning o‘g‘li. U Baxrom V.ning o‘limidan so‘ng Sosoniylar taxtiga chiqdi. 399-420-yillar davomida 21 yil mamlakatni boshqargan. U G'arb va Sharqiy Rim imperiyasi bilan samimiy munosabatlarda edi. Yezdigard hukmronligining dastlabki yillarida nasroniylikni yaxshi qarshilagan keyin esa unga qarshi chiqqan. U "bezenger" laqabi bilan mashhur bo‘lib, bu sosoniy manbalarida gunohkor ma‘nosini bildirgan. Biroq bu laqab , Yezdigardning ba‘zi dinlarga nisbatan bag‘rikeng munosabati va ayniqsa, nasroniylarga nisbatan yumshoq munosabati tufayli zardushtiy ruhoniylarining tuhmati edi . Yezdigard rimliklar bilan tinch-totuvlikni saqlaganligi va fuqarolarga nisbatan bag‘rikenglik ko‘rsatganligi uchun “ramshahr” (“hokimiyatida tinchlikni saqlagan”) unvonini ham qo‘llagan. “Ramshahr” unvoni afsonaviy Keyoniy podshohlari tomonidan ham qoʻllanilgan va shu tariqa “ harrah ” shiori oʻrniga “Kay” unvoni ishlatila boshlagan va bu sosoniylarning Keyoniylar tarixiga qiziqishini boshlatgan. Nasroniylar Yezdegardning bag‘rikengligidan foydalanib, zardushtiylarga hujum qilishi - toqatsiz vazir Mihr Narsehning tayinlanishi natijasida nasroniylarga qarshi zulmga boshlanishiga sabab bo‘ldi. 420-yil 21-yanvarda Yezdigard oʻldiridi. Keyinchalik aristokratlar va ruhoniylar Yezdigard o‘g‘illarining taxtga chiqishiga to‘sqinlik qilishga urindilar. Yezdigardning toʻngʻich oʻgʻli Armaniston hokimi IV. Shopur tezda Sosoniylar davlatining poytaxti Tizponga borib, taxtga o‘tirdi.